**ПРОЦЕДУРА ЗА ПРАЊЕ ЛАБОРАТОРИЈСКОГ ПОСУЂА**

1. **ПРЕДМЕТ И ПОДРУЧЈЕ ПРИМЈЕНЕ**
   1. **Предмет процедуре**

Овом процедуром дефинишу се мјере и активности у поступку ручног прања лабораторијског посуђа, те складиштења чистог лабораторијског посуђа.

* 1. **Подручје примјене**

Процедура се примјењује у здравственој установи апотеци и апотекарској станици (ако је апотека организује као своју организациону јединицу).

* 1. **Надлежности за примјену**

За примјену ове процедуре надлежан је директор апотеке и сва лица која учествују у процесу прања лабораторијског посуђа.

* 1. **Искључења**

Ова процедура не примјењује се у здравственим установама апотекама које прање лабораторијског посуђа врше путем аутоматизованог уређаја за прање посуђа.

1. **ВЕЗА СА ДРУГИМ ДОКУМЕНТИМА**

* Закон о апотекарској дјелатности („Службени гласник Републике Српске“ број 119/2008, 1/12 и 33/14);
* Правилник о општим и посебним условима у погледу кадра, простора и опреме за промет на мало у апотеци („Службени гласник Републике Српске“ број 92/2017);
* Правилник о смјерницама добре произвођачке праксе у изради галенских препарата („Службени гласник Републике Српске“ број 9/2010 и 47/2012);
* Правилник о принципима добре лабораторијске праксе („Службени гласник Републике Српске“ број 23/2012);
* Правилник о стандардима за сертификацију здравствених установа („Службени гласник Републике Српске“ број 40/2012);
* Агенција за сертификацију, акредитацију и унапређење квалитета здравствене заштите Републике Српске. Стандарди за сертификацију апотека; 2014. Доступно на: https://www.askva.org/sertifikacija/sertifikacioni-standardi.html;
* European Medicines Agency. Guideline on the quality of water for pharmaceutical use. 2020. Доступно на: https://www.ema.europa.eu/en/quality-water-pharmaceutical-use;
* Процедура за израду магистралних и галенских препарата;
* Упутство за израду оралне суспензије;
* Процедура чишћења, прања и дезинфекције радних просторија и површина.

1. **ТЕРМИНИ И СКРАЋЕНИЦЕ**
   1. **Термини**

**Чишћење –** уклањање нечистоћа или било ког другог нежељеног материјала (нпр. тјелесних материја или страних материја) са предмета и површина физичким или физичко-хемијским поступцима. Циљ чишћења је осигурати видњиву чистоћу.

**Лабораторијско посуђе–**посуђе неопходно за процес израде магистралних и/или галенских препарата у апотеци. Може бити израђено од стакла, порцулана, керамике, метала и других материјала. Најчешће укључује: мензуре, лијевке, хемијске чаше, штапиће, тарионике, патене, шпатуле и слично.

**Детерџент** – супстанца или смјеса која садржи сапуне, односно друге супстанце које имају површински активна својства (сурфактанте) и користи се за прање и чишћење.

* 1. **Скраћенице**

Нема.

1. **ОПИС ПОСТУПКА**
   1. **Припрема лабораторијског посуђа за прање**

***4.1.1 Простор/просторија за прање лабораторијског посуђа***

* прање лабораторијског посуђа врши се у одвојеном намјенском простору у дијелу лабораторије, или у посебној просторији, а унутар простора/просторије обезбијеђено је јасно разграничење између прљаве и чисте линије;
* прљаву линију чини простор гдје се доноси употријебљено лабораторијско посуђе и врши прање прљавог посуђа, а ту се налазе:
* радне површине које служе за одлагање прљавог посуђа;
* судопер за прање посуђа;
* посуде за потапање прљавог посуђа;
* посуде за прање посуђа;
* чисту линију чини простор гдје се испира и суши већ опрано посуђе, а ту се налазе:
* радни сто или површина која служи за одлагање опраног посуђа;
* сталак за сушење на ком се спонтано суши посуђе;
* ормар, затворене полице или ладице за одлагање чистог, сувог посуђа.

***4.1.2 Средства и прибор за прање лабораторијског посуђа***

* од средстава за прање посуђа користи се текућа топла вода (температуре од 27°C до 40°C) и детерџент за ручно прање посуђа у домаћинству трговачког квалитета, а пожељно специјални детерџент за прање лабораторијског посуђа;
* за завршно испирање посуђа користи се пречишћена вода;
* од прибора за прање посуђа користе се меке спужве без абразива, четке са меким влакнима различитих димензија, крпе од памучних влакана или микрофибера, те посуде за потапање и прање посуђа. Прибор за прање посуђа користи се само за ту намјену, како би се спријечила укрштена контаминација.

***4.1.3 Припрема особља за прање лабораторијског посуђа***

* опрати руке сапуном и топлом водом, те посушити;
* на руке ставити дебље латекс рукавице, а по потреби користити маску за лице, заштитне наочари/визир, непропусну прегачу.
  1. **Прање и сушење лабораторијског посуђа**

***4.2.1 Чишћење лабораторијског посуђа непосредно након употребе (предчишћење)***

* са запрљаног посуђа механички уклонити видљиве нечистоће, односно, остатке магистралног/галенског препарата, прањем под млазом текуће топле воде. Уколико је потребно, користити четке са меким влакнима да би се допрло до теже доступних мјеста (нпр. лијевци, мензура и слично);
* ако је посуђе замашћено, прво скинути масноће пребрисавањем једнократним папирним убрусима. Пребрисавање масних површина вршити онолико пута колико је потребно да би се уклониле видљиве наслаге масноће (остаци препарата);
* прећи на један од сљедећих корака: потапање лабораторијског посуђа прије прања (уколико није могуће извршити прање посуђа непосредно након предчишћења) или прање лабораторијског посуђа.

***4.2.2 Потапање лабораторијског посуђа прије прања***

* посуду за потапање посуђа одговарајуће величине напунити топлом водом у количини довољној да се претходно очишћено посуђе може потпуно потопити;
* додати детерџент у количини препорученој од стране произвођача;
* оставити посуђе потопљено у воденом раствору детерџента око пола сата;
* испрати посуђе под млазом текуће топле воде;
* прећи на сљедећи корак, прање лабораторијског посуђа.

***4.2.3 Прање лабораторијског посуђа***

* посуду за прање посуђа одговарајуће величине напунити топлом водом у количини довољној да се претходно очишћено посуђе може потпуно потопити;
* додати детерџент у количини препорученој од стране произвођача;
* користећи спужву детаљно опрати посуђе, држећи га потопљено под водом како би се смањило генерисање аеросола, а уколико је потребно, користити четке са меким влакнима да би се допрло до теже доступних мјеста;
* често прегледати посуђе да би се провјерило да ли су све површине чисте;
* посуђе извадити из воденог раствора детерџента, ослободити од остатака течности, те испирати под млазом текуће топле воде толико дуго док се не уклоне сви видљиви трагови детерџента;
* завршно испирање посуђа извршити пречишћеном водом. Испирати толико дуго док вода не почне да слободно клизи низ зидове посуђа, а капљице се не задржавају.

***4.2.4 Сушење лабораторијског посуђа***

* опрано посуђе сложити на сталак за сушење са клиновима, тако да су отвори посуда окренути ка доље, и оставити да се спонтано суши на собној температури;
* уколико није обезбијеђен сталак за сушење, могуће је опрано посуђе поредати отвором ка доље на чисту крпу од памучних влакана или микрофибера;
* за вријеме сушења пожељно је прекрити посуђе памучном крпом, како би се спријечила контаминација посуђа из спољашње средине.
  1. **Поступак након прања и сушења лабораторијског посуђа**
* скинути личну заштитну опрему и адекватно је одложити;
* опрати руке сапуном и топлом водом, те посушити;
* топлом водом и детерџентом опрати прибор за прање посуђа;
* евидентирати спроведени поступак на обрасцу *Евиденција прања лабораторијског посуђа*;
* радне површине за прање и сушење лабораторијског посуђа пребрисати сувом или благо влажном крпом, те дезинфиковати ватом натопљеном 70% етанолом;
* опрано и осушено посуђе прегледати на присуство остатака нечистоћа или бијелих мрља које се могу јавити у случају неправилног прања. Ако се уоче било какве неправилности, поновити поступак прања посуђа;
* чисто посуђе одложити у затворени ормар, полице или ладице, како би се спријечила контаминација из спољашње средине.

1. **ПРИЛОЗИ И ОБРАСЦИ**

**4.1. Прилози**

Нема.

**4.2.Обрасци**

1. Евиденција прања лабораторијског посуђа.

Евиденција прања лабораторијског посуђа

|  |  |  |  |  |  |
| --- | --- | --- | --- | --- | --- |
| РЕДНИ БРОЈ | ДАТУМ И ВРИЈЕМЕ | ВРСТА ПОСУЂА | ЈЕДИНИЦА МЈЕРЕ (КОМ) | ВРСТА ДЕТЕРЏЕНТА | ПОТПИС ОДГОВОРНЕ ОСОБЕ |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |